Document ID: 32005R1708

32005R1708
L 274/9
SLUŽBENI LIST EUROPSKE UNIJE
19.10.2005.
UREDBA KOMISIJE (EZ) br. 1708/2005
od 19. listopada 2005.
o utvrđivanju detaljnih pravila za provedbu Uredbe Vijeća (EZ) br. 2494/95 vezano uz zajedničko referentno razdoblje indeksa za harmoniziran indeks potrošačkih cijena, i o izmjeni Uredbe (EZ) br. 2214/96
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2494/95 od 23. listopada 1995. o harmoniziranim indeksima potrošačkih cijena (1), a posebno njezin članak 4. stavak 3. i članak 5. stavak 3.,
uzimajući u obzir mišljenje Europske središnje banke (2), u skladu s člankom 5. stavkom 3. Uredbe (EZ) br. 2494/95,
budući da:
(1)
Harmonizirani indeksi potrošačkih cijena, (HIPC), su harmonizirani podaci o inflaciji koji su potrebni Komisiji i Europskoj središnjoj banci za obavljanje njihovih funkcija na temelju članka 121. Ugovora o EZ-u. HIPC su sastavljeni kako bi olakšali međunarodne usporedbe inflacije potrošačkih cijena. Oni služe kao važan pokazatelj upravljanja monetarnom politikom.
(2)
Prema članku 5. stavku 1. točki (b) Uredbe (EZ) br. 2494/95, faza I. potrebnih mjera za postizanje usporedivih indeksa potrošačkih cijena podrazumijeva izradu privremenog niza indeksa.
(3)
Prema članku 5. stavku 1. točki (b) Uredbe (EZ) br. 2494/95, tijekom faze II. harmoniziran indeks potrošačkih cijena, (HIPC), počinje s indeksom za siječanj 1997., pri čemu je godina 1996. zajedničko referentno razdoblje indeksa.
(4)
Uredba (EZ) br. 2494/95 međutim ne isključuje ažuriranje HIPC-a s drugim zajedničkim referentnim razdobljem indeksa.
(5)
Nakon pristupanja 10 novih država članica 2004., neki podindeksi HIPC, uređeni Sustavom klasifikacije osobne potrošnje prema namjeni prilagođenom potrebama HIPC-a, (Coicop/HIPC) kako je određeno u uredbi Komisije (EZ) br. 1749/96 od 9. rujna 1996. o početnim provedbenim mjerama za Uredbu Vijeća (EZ) br. 2494/95 u vezi s harmoniziranim indeksima potrošačkih cijena (3), odnose se na različita referentna razdoblja indeksa; međutim, HIPC-i bi se trebali prikupiti na temelju zajedničkih referentnih razdoblja indeksa kako bi se osigurala usporedivost u skladu s člankom 4. Uredbe (EZ) br. 2494/95.
(6)
Ažuriranje zajedničkog referentnog razdoblja indeksa bi poboljšalo relevantnost HIPC-a u skladu s člankom 5. stavkom 3. Uredbe (EZ) 2494/95.
(7)
Dobrom se praksom smatra ažurirati referentno razdoblje indeksa kad se odvijaju glavne revizije indeksa, bilo u smislu predmeta, geografske pokrivenosti ili oboje.
(8)
Potrebno je uspostaviti pravila za zajednička referentna razdoblja indeksa podindeksa Coicop/HIPC uključenih u HIPC u različitom vremenu, kako bi se osiguralo da dobiveni HIPC-i zadovoljavaju zahtjeve usporedivosti i mjerodavnosti iz članka 4. i članka 5. stavka 3. Uredbe (EZ) br. 2494/95.
(9)
U tom kontekstu potrebno je razjasniti i uskladiti terminologiju kako bi se vodila operativna praksa vezano uz referentna razdoblja za HIPC-e. Dodatno je potrebno izmijeniti Uredbu Komisije (EZ) br. 2214/96 od 20. studenog 1996. o harmoniziranim indeksima potrošačkih cijena: slanje i diseminacija podindeksa HIPC-a (4).
(10)
Mjere predviđene ovom Uredbom su u skladu s mišljenjem Odbora za statistički program osnovanog Direktivom Vijeća 89/382/EEZ, Euratom (5),
DONIJELA JE OVU UREDBU:
Članak 1.
Cilj
Cilj ove Uredbe je uspostaviti zajednička pravila za određivanje pojedinih referentnih razdoblja indeksa kako bi se osiguralo da su harmonizirani indeksi potrošačkih cijena, (HIPC), usporedivi i relevantni.
Članak 2.
Definicije
Postoje tri vrste zajedničkih referentnih ili osnovnih razdoblja koje se koriste u izradi HIPC-a i mogu se odabirati neovisno jedna o drugoj:
(a)
„ponderirano referentno razdoblje” određeno je u članku 2. Uredbe Komisije (EZ) br. 2454/97 (6);
(b)
„referentno razdoblje cijene” znači vrijeme od kojeg se mjeri sadašnja promjena cijene i za koje se cijene koriste kao nazivnici u kalkulacijama indeksa; odnosi se na cijene korištene za procjenu opsega u ponderima HIPC-a;
(c)
„referentno razdoblje indeksa” znači razdoblje koje je jednako 100 indeksnih poena.
Članak 3.
Provedbene mjere
1. Zajedničko referentno razdoblje indeksa HIPC-a određuje se 2005. = 100.
2. Kad je potrebno, potpune vremenske vrste cjelokupnih indeksa i podindeksa HIPC-a ponovno se razvrstavaju u drugo zajedničko referentno razdoblje indeksa.
Nakon ažuriranja cjelokupne serije podataka svih HIPC-a i podindeksa HIPC-a razvrstavaju se u zajedničko referentno razdoblje indeksa.Razvrstavanje u novo referentno razdoblje indeksa stupa na snagu s indeksom za siječanj sljedeće kalendarske godine.
3. Komisija, (Eurostat), može ažurirati referentno razdoblje indeksa nakon savjetovanja s Odborom za statistički program osnovanim Direktivom 89/382/EEZ, Euratom.
4. Svaki dodatan Coicop/HIPC podindeks koji se uključuje u HIPC bit će povezan u prosincu na razini od 100 indeksnih poena i imati učinak s indeksom za sljedeći siječanj.
Članak 4.
Izmjena
Članak 4. Uredbe (EZ) br. 2214/96 zamjenjuje se sljedećim:
„Članak 4.
Diseminacija podindeksa
Komisija, (Eurostat), diseminira podindekse HIPC-a za kategorije navedene u Prilogu 1. ovoj Uredbi na temelju zajedničkog referentnog razdoblja indeksa.”
Članak 5.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. listopada 2005.

Labels: 2
19